smcproject/ml-wiki-sentences huggingface dataset:
കോവിഡ് 19 വൈറസ് വകഭേദങ്ങൾ സീരീസിന്റെ ഭാഗം 2019-20 കോവിഡ്
ബാധയെപ്പറ്റി SARS-CoV-2 (വൈറസ്) കോവിഡ്-19 (രോഗം) ടൈം‌ലൈൻ 2019 November–December 2020 January February March Pandemic timeline Responses April Pandemic timeline Responses സ്ഥലങ്ങൾ By continent Africa Antarctica Asia Europe North America Oceania South America By conveyance Cruise ships Naval ships Cases Deaths അന്താരാഷ്ട്ര തലത്തിലെ പ്രതികരണം National responses ( Protests ) Criticism Lockdowns Evacuations Travel restrictions സ്ഥാപനങ്ങൾ Centers for Disease Control China Europe India South Korea United States Organizations Coalition for Epidemic Preparedness Innovations National Health Commission (China) World Health Organization Wuhan Institute of Virology വൈദ്യശാസ്ത്ര പ്രതികരണം Disease testing Vaccine research Drug development Drug repurposing പ്രത്യാഘാതങ്ങൾ Socio-economic Crime Economic (recession) Domestic violence Environment Financial impact Long-term care Misinformation Military Politics Pregnancy Prisons Religion Science and Technology U.S. abortions Xenophobia and racism Notable deaths By industry Arts and culture Aviation Cannabis Cinema Education Event cancellations Food Music Performing arts Public facilities Sports Television Tourism Video games ക സ തി Positive, negative, and neutral mutations during the evolution of coronaviruses like SARS-CoV-2
കൊറോണ വൈറസ് രോഗം 2019 (COVID-19) ന് കാരണമാകുന്ന സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 (SARS-CoV-2) വിന് നിരവധി വൈറസ് വകഭേദങ്ങൾ നിലവിലുണ്ട്.
ഈ വകഭേദങ്ങൾക്ക് പേരുനൽകുന്നതിന് നിരവധി വ്യവസ്ഥകളും നിലനിൽക്കുന്നുണ്ട്.
ഒരു പ്രത്യേകയിനം വൈറസ് വകഭേദത്തെ ആദ്യമായി കണ്ടെത്തിയ രാജ്യത്തെ അടിസ്ഥാനമാക്കിയാണ് ആദ്യകാലങ്ങളിൽ പേരുനൽകിയിരുന്നത്.
(ഉദാഹരണം വുഹാൻ വൈറസ്) എന്നാൽ പിന്നീട് വൈറസിന്റെ പുറമേയുള്ള സ്പൈക്ക് പ്രോട്ടീനുകളിലും മറ്റിടങ്ങളിലും നടക്കുന്ന ഉൽപരിവർത്തനത്തെ ആസ്പദമാക്കിയും ഗ്രീക്ക് അക്ഷരമാലാക്രമത്തിലും പേരുകൾ നൽകിവരുന്നു.
ഇവയിൽ വ്യാപകമായതും വാർത്തകളിൽ ഇടംനേടുന്നതും ലോകാരോഗ്യസംഘടന ഗ്രീക്ക് അക്ഷരമാല ഉപയോഗിച്ച് നൽകുന്ന പേരുകളാണ്.
ഇതനുസരിച്ച് ആൽഫാ, ബീറ്റ, ഗാമ, ഡെൽറ്റ, ഒമിക്രോൺ എന്നിവ സാമാന്യജനങ്ങൾക്കും ബോധ്യപ്പെടുന്നതരത്തിൽ പ്രചരിക്കുന്ന വൈറസ് വകഭേദങ്ങളുടെ പേരുകളാണ്.
വൈറസിലെ വിവിധ ഉൽപരിവർത്തനങ്ങളെ  അധികരിച്ച് ഫൈലോജനറ്റിക് അസൈൻമെന്റ് ഓഫ് നെയിംഡ് ഗ്ലോബൽ ഔട്ട്ബ്രേക്ക് ലിനിയേജസ് (The Phylogenetic Assignment of Named Global Outbreak Lineages), ചുരുക്കത്തിൽ PANGOLIN എന്നറിയപ്പെടുന്ന സോഫ്റ്റ്‍വെയർ വഴി നൽകുന്ന പേരുകളും നെക്സ്റ്റ്സ്ട്രെയിൻ എന്ന ഓപ്പൺസോഴ്സ് സോഫ്റ്റ്‍വെയർ നിർമാണ സംഘം നൽകുന്ന പേരുകളും കോവി‍ഡ്-19 വൈറസ് വകഭേദങ്ങളെ തിരിച്ചറിയാൻ സഹായിക്കുന്നു.
ഇപ്പോൾ ഒമിക്രോൺ ഉൽപരിവർത്തനവിധേയമായ ഇനങ്ങളായ XBB, XBB1 ആശങ്കയുളവാക്കുന്ന ഉപവകഭേദങ്ങളായി ലോകാരോഗ്യസംഘടന പരിഗണിക്കുന്നു.
വൈറസ് വകഭേദങ്ങൾക്ക് ഗ്രീക്ക് അക്ഷരമാലയിലുള്ള പേരുകൾ
ലോകാരോഗ്യസംഘടന 2021 മേയ് 31 മുതൽ കോവിഡ്-19 രോഗകാരിയായ വൈറസ് വകഭേദങ്ങളെ സൂചിപ്പിക്കാൻ ഗ്രീക്ക് അക്ഷരമാല  ഉപയോഗിക്കുന്നു.
ആൽഫ, ബീറ്റ, ഗാമ, ഡെൽറ്റ, എപ്സിലോൺ, സീറ്റ, ഈറ്റ, തീറ്റ, അയോട്ട, കപ്പ, ലാംഡ, എന്നിവയ്ക്കുശേഷം വരുന്ന സൈ, ന്യൂ എന്നിവ ഉപയോഗിക്കാതെ ഒമിക്രോൺ എന്ന അക്ഷരം ഉപയോഗിച്ചിരിക്കുന്നു.
ചൈനയുടെ പ്രസിഡന്റ് സൈ ജിൻപിംഗിനെ സൂചിപ്പിക്കുന്നതിനാൽ സൈ എന്ന അക്ഷരവും പുതിയത് എന്ന അർത്ഥത്തിൽ തെറ്റിദ്ധരിക്കുന്നത് ഒഴിവാക്കാൻ ന്യൂ എന്ന അക്ഷരവും ഒഴിവാക്കിയാണ് ഒമിക്രോൺ എന്ന അക്ഷരത്തെ ലാംഡയ്ക്ക് തുടർച്ചയായി നൽകിയത്.
ഗ്രീക്ക് അക്ഷരങ്ങൾ മുഴുവൻ ഉപയോഗിച്ചശേഷം നക്ഷത്രഗണങ്ങളുടെ പേരുകൾ ഉപയോഗിക്കാനാണ് ലോകാരോഗ്യസംഘടന തീരുമാനിച്ചിട്ടുള്ളത്.
കോവിഡ്-19 വൈറസിന്റെ വകഭേദങ്ങൾക്ക് പേരുനൽകുന്നതിന് വൈറസിന്റെ പകരൽതോത്, വാക്സിനുകളുടെയോ ചികിത്സയുടെയോ ഫലപ്രാപ്തിക്കുറവ് അനുഭവപ്പെടുത്തുന്നയിനം എന്നീ വസ്തുതകളാണ് ലോകാരോഗ്യസംഘടന  പരിഗണിച്ചിട്ടുള്ളത്.
2021 ജൂൺമാസത്തിൽ ആശങ്കയുളവാക്കുന്ന വകഭേദങ്ങൾ അഥവാ വേരിയന്റ് ഓഫ് കൺസേൺ (VOC) എന്ന പട്ടികയിൽ ആൽഫാ, ബീറ്റ, ഗാമ, ഡെൽറ്റാ, ഒമിക്രോൺ എന്നീ വകഭേദങ്ങളെ ഉൾപ്പെടുത്തി.
ഈ പട്ടികയിലുൾപ്പെടുന്നവ കൂടുതലാൾക്കാരിലേയ്ക്ക് പകരുന്നതും മരണനിരക്ക് ഉയർത്തുന്നതുമാണ്.
കൂടാതെ വാക്സിനുകളുടേയും ചികിത്സാമാർഗ്ഗങ്ങളുടേയും ഫലപ്രാപ്തി കുറയ്ക്കാൻ കാരണമായ ഇനങ്ങളുമാണിവ.
ഇതിനൊപ്പം താൽപര്യമുണർത്തുന്ന വകഭേദം എന്ന പട്ടികയിൽ ലാംഡ, മ്യൂ എന്നിവയെ ഉൾപ്പെടുത്തിയിട്ടുണ്ട്.
ആശങ്കയുളവാക്കുന്ന വകഭേദം എന്ന പട്ടികയിലുൾപ്പെടുന്നവ
ആശങ്കയുളവാക്കുന്നവ അഥവാ വേരിയന്റ് ഓഫ് കൺസേൺ (VOC) എന്ന പട്ടികയിൽ യു.കെ യിൽ ആദ്യമായി കണ്ടെത്തിയ ആൽഫ, ദക്ഷിണാഫ്രിക്കയിൽ ആദ്യമായി കണ്ടെത്തിയ ബീറ്റ, ബ്രസീലിൽ ആദ്യമായി കണ്ടെത്തിയ ഗാമ, ഇന്ത്യയിൽ ആദ്യമായി കണ്ടെത്തിയ ഡെൽറ്റ എന്നീ വകഭേദങ്ങളുൾപ്പെടുന്നു.
ആൽഫാ വകഭേദം
2020 ഒക്ടോബറിൽ യു.കെയിൽ കണ്ടെത്തിയ വകഭേദമാണിത്.
2020 ഒക്ടോബർ മുതൽ ഡിസംബർ വരെ ഓരോ 6.5 ദിവസങ്ങളിലും ഈ വകഭേദത്തിന്റെ സാന്നിധ്യം ഇരട്ടിച്ചുകാണപ്പെട്ടു.
2021 മേയ് മാസത്തോടുകൂടി 120 ഓളം രാജ്യങ്ങളിൽ ഈ വൈറസ് വകഭേദത്തെ കണ്ടെത്തി.
ഈ വൈറസിന് N501Y എന്ന ഉൽപരിവർത്തനമുണ്ടായിരുന്നു.
പ്രോട്ടീനുകൾ നിർമിക്കുന്നത് അമിനോആസിഡുകളുടെ ശ്രേണികൊണ്ടാണ്.
ഇവിടെ സ്പൈക് പ്രോട്ടീനിന്റെ അമിനോ ആസിഡ് ശ്രേണിയിൽ 501 ആമത് സ്ഥാനത്ത് വരേണ്ട അസ്പരാജിൻ (N) എന്ന അമിനോ ആസിഡിനുപകരം ടൈറോസിൻ (Y) എന്ന അമിനോ ആസിഡ് വന്നുചേർന്നതാണ് N501Y ഉൽപരിവർത്തനമായി അറിയപ്പെടുന്നത്.
ഈ ഉൽപരിവർത്തനം മൂലം വൈറസിന്റെ സ്പൈക് പ്രോട്ടീനിന് മനുഷ്യശരീരകോശത്തിലെ ACE2 എന്ന ആൻജിയോടെൻസിൻ കൺവേർട്ടിംഗ് എൻസൈം 2 എന്ന സ്വീകരണിയിലേയ്ക്ക് (Receptor) വളരെ കാര്യമായി ബന്ധിക്കാൻ കഴിയുമെന്ന് തിരിച്ചറിഞ്ഞു.
ഇതാണ് ഈ ഇനം വൈറസുകൾ വളരെ വേഗത്തിൽ പടർന്നുപിടിക്കാൻ ഇടയാക്കുന്നത്.
PANGOLIN സോഫ്റ്റ്‍വെയർ ടൂൾ പ്രകാരം ഇത് B.1.1.7 എന്നും NextStrain വ്യവസ്ഥ പ്രകാരം ഇത്  20I/501Y.
V1 എന്നും അറിയപ്പെടുന്നു.
ബീറ്റാ വകഭേദം
2020 ഡിസംബർ 18 ന് ദക്ഷിണാഫ്രിക്കയിൽ നെൽസൺ മണ്ടേല ബേ യിൽ കണ്ടെത്തിയ വകഭേദമാണിത്.
N501Y, K417N (417 ആം സ്ഥാനത്തെ ലൈസീൻ എന്ന അമിനോ ആസിഡിന് അസ്പരാജീൻ എന്ന അമിനോ ആസിഡ് പകരം വന്ന ഉൽപരിവർത്തനം), E484K (484 ആം സ്ഥാനത്തെ ഗ്ലൂട്ടാമേറ്റിന് പകരം ലൈസീൻ വന്ന ഉൽപരിവർത്തനം) എന്നീ പ്രധാന ഉൽപരിവർത്തനങ്ങൾക്ക് വിധേയമായ സ്പോക്ക് പ്രോട്ടീനുകളുള്ള ഇനമാണിത്.
PANGOLIN സോഫ്റ്റ്‍വെയർ ടൂൾ പ്രകാരം ഇത് B.1.351 എന്നും NextStrain വ്യവസ്ഥ പ്രകാരം ഇത്  20H/501Y.
V2 എന്നും അറിയപ്പെടുന്നു.
ഈ ഉൽപരിവർത്തനങ്ങൾ മനുഷ്യകോശോപരിതലത്തിലെ സ്വീകരിണിയിലേയ്ക്ക് വളരെ വേഗത്തിൽ വൈറസിന്റെ സ്പൈക് പ്രോട്ടീനുകൾക്ക് ബന്ധം സ്ഥാപിക്കാൻ കഴിയുമെന്ന് കണ്ടെത്തി.
ഗാമ വകഭേദം
2021 ജനുവരിയിൽ ടോക്യോയിലാണ് ബ്രസീലിൽ നിന്നെത്തിയ യാത്രക്കാരിൽ ഗാമ വകഭേദത്തെ കണ്ടെത്തിയത്.
സ്പൈക് പ്രോട്ടീനിലുള്ള പത്തോളം ഉൽപരിവർത്തനങ്ങളിൽ പ്രധാനപ്പെട്ടവ N501Y, E484K എന്നിവ മനുഷ്യകോശ സ്വീകരണിയിലേയ്ക്ക് വൈറസ് പ്രോട്ടീനുകളെ ബന്ധിപ്പിക്കുന്നതിന് വളരെയധികം പര്യാപ്തമാണ് എന്ന് കണ്ടെത്തി.
ലിംഗവ്യത്യാസമില്ലാതെ ചെറുപ്പക്കാരെ കൂടുതലായി ബാധിക്കുന്ന വകഭേദമായി ഇത് തിരിച്ചറിയപ്പെട്ടു.
PANGOLIN സോഫ്റ്റ്‍വെയർ ടൂൾ പ്രകാരം ഇത് p1 (B.1.1.28 ന്റെ ഉപഭേദമായ B.1.1.28.1 എന്ന പേര് നൽകാത്തതിനാൽ) എന്നും NextStrain വ്യവസ്ഥ പ്രകാരം ഇത്  20I/501Y.
ഡെൽറ്റ വകഭേദം
185 രാജ്യങ്ങളിലേയ്ക്ക് വ്യാപിച്ച ഈ വകഭേദത്തെ 2020 ഒക്ടോബറിൽ ഇന്ത്യയിലാണ് ആദ്യമായി കണ്ടെത്തിയത്.
ആൽഫയെക്കാൽ 50 ശതമാനം വേഗത്തിൽ വ്യാപിക്കുന്നതും യഥാർത്ഥ കോവിഡ് -19 വൈറസ് (സാർസ്- കോവി-2) വിനെക്കാൾ 50 ശതമാനം അധികം വ്യാപനശേഷി കാണിക്കുന്നതുമാണ് ഡെൽറ്റ.
സ്പൈക്ക് പ്രോട്ടീനിലെ അമിനോ ആസിഡ് ശ്രേണിയിൽ 614 ആം സ്ഥാനത്ത് വരേണ്ട അസ്പാർട്ടിക് ആസിഡ് മാറി ഗ്ലൈസീൻ (D614G) ആയതും 478 ൽ ത്രിയോണിൻ മാറി ലൈസീൻ (T478K)  ആയതും 452 ൽ ല്യൂസിൻ എന്നത് ആർജിനിൻ (L452R) ആയതും  681 ൽ പ്രോലിൻ എന്നത് ആർജിനിൻ (P681R) ആയതും പ്രധാനപ്പെട്ട ഉൽപരിവർത്തനങ്ങളാണ്.
ഇതിൽ L452R ഉൽപരിവർത്തനം സ്പൈക് പ്രോട്ടീനിന് മനുഷ്യശരീരത്തിലെ ACE2 സ്വീകരിണിയുമായി ഏറ്റവും അടുത്ത ബന്ധം പുലർത്താൻ സഹായിക്കുന്നു എന്നും പ്രതിരോധസംവിധാനത്തിന് തിരിച്ചറിയാൻ കഴിയാത്ത തരത്തിൽ വൈറസിനെ മാറ്റുന്നു എന്നും തിരിച്ചറിഞ്ഞിട്ടുണ്ട്.
PANGOLIN സോഫ്റ്റ്‍വെയർ ടൂൾ പ്രകാരം ഇത് B.1.617.2 എന്നും NextStrain വ്യവസ്ഥ പ്രകാരം ഇത്  21A/S:478K എന്നും അറിയപ്പെടുന്നു.
ഒമിക്രോൺ വകഭേദം
2021 നവംബറിൽ ദക്ഷിണാഫ്രിക്കയിലെ ബോട്സ്വാനയിലാണ് ഇതിനെ കണ്ടെത്തുന്നത്.
2022 ജനുവരിയിൽ ഇന്ത്യൻ സാർ-കോവി-2 ജീനോമിക്സ് കൺസോർഷ്യം ഇന്ത്യയിൽ ഒമിക്രോൺ സമൂഹവ്യാപനത്തിലെത്തിയതായി അറിയിച്ചു.
ഡെൽറ്റാ വകഭേദത്തെക്കാൾ 70 ഇരട്ടി വേഗതയിൽ ശ്വാസകോശത്തിലേയ്ക്കുപോകുന്ന ശ്വസനി (ബ്രോങ്കസ്) കളിൽ പെരുകുന്ന ഇനമാണിത്.
എന്നാൽ മുൻ ഇനങ്ങളെക്കാൾ തീവ്രത കുറഞ്ഞ ഇനമായാണ് ഒമിക്രോണിനെ വിലയിരുത്തുന്നത്.
ശ്വാസകോശത്തിന്റെ ഉൾഭാഗത്തുള്ള കോശങ്ങളിൽ കടന്നുകൂടാൻ കഴിവില്ലാത്ത വകഭേദമായതിനാൽ ഡെൽറ്റയെക്കാൾ 91 ശതമാനം അപകടം കുറഞ്ഞതാണിവ.
എന്നാൽ ഉയർന്ന നിരക്കിൽ വ്യാപിക്കാനും രണ്ട് വാക്സിൻ എടുത്തവരെപ്പോലും എളുപ്പത്തിൽ ബാധിക്കാനും ഇതിന് വളരെയധികം കഴിവുണ്ട്.
ഇതോടൊപ്പം പുനർ രോഗബാധാസാധ്യതയും ഒമിക്രോൺ വഴിയുണ്ടാകുന്നു.
ഇവയിലെ സ്പൈക്ക് പ്രോട്ടീനുകൾക്ക് 32 ഉൽപരിവർത്തനങ്ങൾ വന്നിട്ടുണ്ട്.
PANGOLIN സോഫ്റ്റ്‍വെയർ ടൂൾ പ്രകാരം ഇത് B.1.1.529 എന്നും NextStrain വ്യവസ്ഥ പ്രകാരം ഇത്  21K എന്നും അറിയപ്പെടുന്നു.
ഒമിക്രോൺ വകഭേദം മൂലമുള്ള രോഗബാധിതരിൽ  നല്ല രോഗപ്രതിരോധ പ്രതികരണമുണ്ടാകുന്നുണ്ടെന്നും ഈ പ്രതിരോധപ്രതികരണം ഒമിക്രോണിനെ മാത്രമല്ല, ഡെൽറ്റ വകഭേദത്തെയും പ്രതിരോധിക്കുമെന്ന് ഐ.സി.എം.ആർ പഠനം തെളിയിച്ചു.
കണ്ടെത്തൽ രോഗബാധ ഉണ്ടായത് WHO label PANGO lineage Nextstrain clade First outbreak Earliest sample Designated VOC ഡെൽറ്റ B.1.617.2 21A ഇന്ത്യ ഒക്ടോ 2020 6 മേയ് 2021 ആൽഫ B.1.1.7 20I (V1) യു.കെ. 20 സെപ്റ്റം 2020 18 ഡിസം 2020 ഗാമ P.1 (B.1.1.28.1) 20J (V3) ബ്രസീൽ നവം 2020 15 ജനു 2021 ബീറ്റ B.1.351 20H (V2) ദക്ഷിണാഫ്രിക്ക മേയ് 2020 14 ജനു 2021 ഒമിക്രോൺ B.1.1.529 21K ദക്ഷിണാഫ്രിക്ക 9 നവം 2021 26 നവം 2021
Very high risk High risk Medium risk Low risk Unknown risk താൽപര്യമുണർത്തുന്ന വകഭേദം എന്ന പട്ടികയിലുൾപ്പെടുന്നവ
2021 ആഗസ്റ്റിൽ ലോകാരോഗ്യസംഘടന താൽപര്യമുണർത്തുന്ന വകഭേദങ്ങളുടെ പട്ടികയിൽ ഉൾപ്പെടുത്തിയവ ലാംഡ, മ്യൂ എന്നീ ഇനങ്ങളാണ്.
ലാംഡ
2020  ആഗസ്റ്റിൽ പെറുവിൽ കണ്ടെത്തിയ ഇനമാണിത്.
PANGOLIN സോഫ്റ്റ്‍വെയർ ടൂൾ പ്രകാരം ഇത് C.37 എന്നറിയപ്പെടുന്നു.
ലോകത്ത് 30 രാജ്യങ്ങളിലേയ്ക്ക് ഇത് വ്യാപിച്ചു.
മ്യൂ
2021 ജനുവരിയിൽ കൊളംബിയയിൽ കണ്ടെത്തിയ ഇനമാണിത്.
PANGOLIN സോഫ്റ്റ്‍വെയർ ടൂൾ പ്രകാരം ഇത് B.1.621 എന്നറിയപ്പെടുന്നു.
പുതിയ വകഭേദങ്ങൾ
SARS-CoV-2 വൈറസ് പരിണാമം സംബന്ധിച്ച് ലോകാരോഗ്യസംസംഘടനയുടെ സാങ്കേതിക ഉപദേശക സംഘം 2022 ഒക്ടോബർ 24 ന് ഒത്തുചേർന്ന് നിലവിൽ വികസിച്ചുകൊണ്ടിരിക്കുന്ന ചില Omicron വകഭേദങ്ങൾ, അവയുടെ പൊതുജനാരോഗ്യ പ്രത്യാഘാതങ്ങൾ എന്നിവ ചർച്ച ചെയ്തു.
നിലവിൽ ലഭ്യമായ തെളിവുകളുടെ അടിസ്ഥാനത്തിൽ, XBB*, BQ.1* എന്നിവ ഒമിക്രോണിന്റെ ഭാഗമായവയാണെന്നും ഇത് ആശങ്കയുളവാക്കുന്ന വകഭേദമാണെന്നും വിലയിരുത്തി.
XBB*
XBB* എന്നത് BA.2.10.1, BA.2.75 ഉപലീനിയേജുകളുടെ ജനിതകപുനഃസംയോജനം വന്ന വിഭാഗമാണ്.
XBB* യുടെ ആഗോളവ്യാപനശേഷി 1.3% ആണ്.
35 രാജ്യങ്ങളിലാണ് ഈ വകഭേദത്തെ കണ്ടെത്തിയത്.
BQ.1*
K444T, N460K എന്നിവയുൾപ്പെടെ ചില പ്രധാന ആന്റിജനിക് സൈറ്റുകളിൽ സ്പൈക്ക് ഉൽപരിവര്ത്തനങ്ങളെ വഹിക്കുന്ന BA.5 ന്റെ ഒരു ഉപവിഭാഗമാണ് BQ.1*.
ഈ ഉൽൃപരിവർത്തനങ്ങൾക്ക് പുറമേ, സബ്ലീനിയേജ് BQ.1.1 ഒരു പ്രധാന ആന്റിജനിക് സൈറ്റിൽ (അതായത് R346T) ഒരു അധിക സ്പൈക്ക് ഉൽപരവിർത്തനത്തേയും ഇത് വഹിക്കുന്നു.
BQ.1* ന്റെ വ്യാപനശേ്ഷി 6% ആണ്.
ഇതിനെ 65 രാജ്യങ്ങളിൽ കണ്ടെത്തിയിട്ടുണ്ട്.
അവലംബം ↑ https://www.who.int/news/item/27-10-2022-tag-ve-statement-on-omicron-sublineages-bq.1-and-xbb ↑ https://asm.org/Articles/2021/January/B-1-1-7-What-We-Know-About-the-Novel-SARS-CoV-2-Va ↑ https://virological.org/t/preliminary-genomic-characterisation-of-an-emergent-sars-cov-2-lineage-in-the-uk-defined-by-a-novel-set-of-spike-mutations/563 ↑ {{ cite web }} : Check date values in: | access-date= and | date= ( help ) ; External link in | publisher= ( help ) ↑ ↑ ↑ ↑ ↑ ↑ ↑ ↑ https://www.who.int/news/item/27-10-2022-tag-ve-statement-on-omicron-sublineages-bq.1-and-xbb
ഇൻഫർമേഷൻ കേരള മിഷൻ ഇംഗ്ലീഷ് വിലാസം https://ml.wikipedia.org/wiki/Information_Kerala_Mission
സംസ്ഥാനത്തെ മുഴുവൻ തദ്ദേശ സ്വയംഭരണ സ്ഥാപനങ്ങളിലും ഇ-ഗവേണൻസ് നടപ്പാക്കുകയെന്ന ലക്ഷ്യത്തോടെ 1999 ജൂണിൽ രൂപവത്കരിച്ച സ്ഥാപനമാണ് ഇൻഫർ‌മേഷൻ കേരളാ മിഷൻ .
തദ്ദേശ സ്വയംഭരണ സ്ഥാപനങ്ങൾ, തദ്ദേശ ഭരണ വകുപ്പിന്റെ ജില്ലാതല ഓഫീസുകൾ, സംസ്ഥാന ആസൂത്രണ ബോർഡ്, ജില്ലാ പ്ലാനിംഗ് ഓഫീസുകൾ എന്നിവ തമ്മിൽ പരസ്പരം ബന്ധിപ്പിക്കുന്ന കമ്പ്യൂട്ടർ ശൃംഖല സ്ഥാപിക്കുകയും, വിവിധ തലങ്ങളിലെ കമ്പ്യൂട്ടർവൽക്കരണം പൂർത്തീകരിച്ച് ഇ- ‏‏ഗവേണൻസ് നടപ്പിലാക്കുകയുമാണ് ഇൻഫർ‌മേഷൻ കേരളാമിഷൻ ലക്ഷ്യമിട്ടിരുന്നത്.
ഇതിന്റെ ഭാഗമായി വിവിധ തലങ്ങളിലുള്ള തദ്ദേശ സ്വയംഭരണ സ്ഥാപനങ്ങളിൽ വിന്യസിക്കുന്നതിനുള്ള 17 സോഫ്റ്റ്‌വെയർ ആപ്ലിക്കേഷനുകൾ രൂപകൽപന ചെയ്ത് വികസിപ്പിക്കുകയും, കമ്പ്യൂട്ടർവൽക്കരണത്തിൻറെ മുന്നോടിയായി മുൻകാലരേഖകൾ കമ്പ്യൂട്ടർവൽക്കരണത്തിന്  സജ്ജമാക്കുകയും, ജീവനക്കാരെ ഈ മേഘലകളിൽ പരിശീലിപ്പിക്കുകയും ചെയ്തു.
2000-ത്തിലെ കേരളത്തിലെ തദ്ദേശസ്വയംഭരണസ്ഥാപനങ്ങളിലെ തിരഞ്ഞെടുപ്പിന്റെ വോട്ടെണ്ണൽ കമ്പ്യൂട്ടർവൽക്കരിച്ച ജനവിധി 2000 എന്ന പദ്ധതിയും ഇൻഫർമേഷൻ കേരള മിഷൻ ആണ് നടത്തിയത്.
ഇൻഫർ‌മേഷൻ കേരളാ മിഷൻ സോഫ്റ്റ്‌വെയറുകൾ
തദ്ദേശ ഭരണ സ്ഥാപനങ്ങളുടെ വിവിധ പ്രവർത്തനങ്ങൾ സൂക്ഷ്മമായി വിശകലനം ചെയ്ത് ഭരണ സമ്പ്രദായത്തിന്റെ വിശദമായ പഠനങ്ങളെ അടിസ്ഥാനമാക്കിയാണ് തദ്ദേശ ഭരണ സ്ഥാപനങ്ങൾക്കുള്ള സോഫ്റ്റ്‌വെയർ ഇൻഫർ‌മേഷൻ കേരളാ മിഷൻ വികസിപ്പിച്ചിട്ടുള്ളത്.
പഞ്ചായത്ത് രാജ്/മുനിസിപ്പാലിറ്റി നിയമങ്ങൾ / ചട്ടങ്ങൾ, അനുബന്ധ അധികാരവികേന്ദ്രീകരണ നിയമങ്ങൾ / ചട്ടങ്ങൾ, ജനന-മരണ-ഹിന്ദു വിവാഹ/ പൊതുവിവാഹ രജിസ്ട്രേഷൻ നിയമങ്ങൾ /ചട്ടങ്ങൾ, തദ്ദേശ സ്വയംഭരണ സ്ഥാപനങ്ങൾക്കും അതിലെ ഉദ്യോഗസ്ഥന്മാർക്കും ബാധകമായ മറ്റു നിയമങ്ങൾ / ചട്ടങ്ങൾ തുടങ്ങിയവയ്ക്ക് അനുസൃതമായി ഇൻഫർ‌മേഷൻ കേരളാ മിഷൻ 17 സോഫ്റ്റ്‌വെയറുകൾ ഇതിനകം വികസിപ്പിച്ചിട്ടുണ്ട്.
സുലേഖ പദ്ധതി രൂപീകരണം, അംഗീകാരം, പദ്ധതി നിർവ്വഹണം, പദ്ധതി പുരോഗതി രേഖപ്പെടുത്തൽ എന്നിവയ്ക്കായുള്ള സോഫ്റ്റ്‌വെയറാണിത്.
സേവന (സിവിൽ രജിസ്ട്രേഷൻ ) ജനന/മരണ/വിവാഹ രജിസ്ട്രേഷനുകൾ നടത്തുന്നതിനും, സർട്ടിഫിക്കറ്റുകൾ നൽകുന്നതിനുള്ള പാക്കേജ് സോഫ്റ്റ്‌വെയറാണിത്.
സേവന (പെൻഷൻ ) സാമൂഹ്യ സുരക്ഷാ പെൻഷനുകൾ, വിവിധ സാമൂഹ്യസുരക്ഷാ പദ്ധതികൾ എന്നിവ വഴി അവശ വിഭാഗത്തിനു സഹായം എത്തിക്കുന്ന സുതാര്യവും കാര്യക്ഷമവുമായ പ്രവർത്തനത്തിനുള്ള  സോഫ്റ്റ്‌വെയറാണിത്.
സഞ്ചിത പഞ്ചായത്ത് രാജ് - മുനിസിപ്പൽ നിയമങ്ങൾ /ചട്ടങ്ങൾ, സർക്കാർ ഉത്തരവുകൾ  എന്നിവയടങ്ങിയ ഇലക്ട്രോണിക്  വിജ്ഞാന കോശമാണിത്.
സഞ്ചയ വസ്തു നികുതി, തൊഴിൽ നികുതി, ഡി ഒ, പി.എഫ്.എ ലൈസൻസ്, റെന്റ് ഓൺ ലാന്റ് ബിൽഡിംഗ് തുടങ്ങിയ റവന്യൂ സംവിധാനം കൈകാര്യം ചെയ്യുന്നതിനുള്ള സോഫ്റ്റ്‌വെയറാണിത്.
സചിത്ര തദ്ദേശ ഭരണ സ്ഥാപനങ്ങളുടെ കഡസ്ട്രൽ ഭൂപടം, വാർഡ് ഭൂപടം എന്നിവയടങ്ങിയ ഭൂപടവ്യൂഹം തയ്യാറാക്കുന്നതിനായുള്ള സോഫ്റ്റ്‌വെയറാണിത്.
സാമൂഹിക, സാമൂഹിക സാമ്പത്തിക വിവരങ്ങൾ ഉൾക്കൊള്ളുന്ന വിവരവ്യൂഹം കൈകാര്യം ചെയ്യുന്നതിനുള്ള സോഫ്റ്റ്‌വെയറാണിത്.
സാംഖ്യ ആപ്ലിക്കേഷൻ
അക്രൂവൽ അടിസ്ഥാന ഡബ്ബിൾ എൻട്രി അക്കൌണ്ടിംഗിൽ വരവുചെലവുകൾ അക്കൌണ്ട് ചെയ്യുന്നതിനും ധനകാര്യ പത്രിക തയ്യാറാക്കുന്നതിനുമുള്ള സോഫ്റ്റ്‌വെയറാണിത്
== സ്ഥാപന == കെ.എം.എ.എം എസ്റ്റാബ്ലിഷ്മെന്റ് കാര്യങ്ങൾ നിർവ്വഹിക്കുന്നതിനുള്ള സോഫ്റ്റ്‌വെയറാണിത്.
സുഭദ്ര ബഡ്ജറ്റ്, സാമ്പത്തിക മാനേജ്മെന്റ് എന്നിവ കൈകാര്യം ചെയ്യുന്ന സോഫ്റ്റ്‌വെയറാണിത്.
സൂചിക തദ്ദേശ സ്ഥാപനങ്ങളിലെ ഫ്രണ്ട് ഓഫീസ് സംവിധാനം വഴി ലഭ്യമാകുന്നതും ഓഫീസിനകത്ത് തീർപ്പുകൽപ്പിക്കുന്നതുമായ ഫയലുകളുടെ നീക്കങ്ങൾ രേഖപ്പെടുത്തുന്നതിനും മോണിറ്റർ ചെയ്യുന്നതിനും ടച്ച് സ്ക്രീൻ സംവിധാനത്തിലൂടെ ഫയലുകളുടെ നിജസ്ഥിതി പൊതുജനങ്ങൾക്ക് അറിയുന്നതിനും സഹായകമാകുന്ന സോഫ്റ്റ്‌വെയറാണിത്.
സുഗമ പൊതുമരാമത്ത് പ്രവൃത്തികളുടെ എസ്റ്റിമേറ്റ് തയ്യാറാക്കുന്നതിനുള്ള സോഫ്റ്റ്‌വെയറാണിത്.
സങ്കേതം കെട്ടിടനിർമ്മാണ പെർമിറ്റ് അനുവദിക്കുന്നതിനുള്ള സോഫ്റ്റ്‌വെയറാണിത്.
സകർമ്മ പഞ്ചായത്ത്/ നഗരസഭ കമ്മിറ്റി, സ്റ്റാന്റിംഗ് കമ്മിറ്റി, സ്റ്റിയറിംഗ് കമ്മിറ്റി തുടങ്ങിയ ഔദ്യോഗിക കമ്മിറ്റി തീരുമാനങ്ങൾക്കുള്ള വിവര വിനിമയ പാക്കേജ് ആണിത്.
സംവേദിത തദ്ദേശ സ്വയംഭരണ സ്ഥാപനങ്ങളുടെ വെബ്സൈറ്റ് ലഭ്യമാക്കുന്നതിനുളള സംവിധാനമാണിത്.
സാഫല്യ പ്രാദേശിക മാനവ വിഭവശേഷി മാനേജ്മെന്റ് നടപ്പിലാക്കുന്നതിനുള്ള സോഫ്റ്റ്‌വെയറാണിത്.
2008-09ലെ സി.എസ്.ഐ നിഹിലന്റ് - ഇ ഗവണൻസ് അവാർഡ്  ഇൻഫർ‌മേഷൻ കേരളാ മിഷൻ നടപ്പിലാക്കിയ സുലേഖ പ്ലാൻ മോണിറ്ററിംഗ് സോഫ്റ്റ്‌വെയറിന് ലഭിക്കുകയുണ്ടായി.
2009-2010 ലെ ഇന്ത്യാ ഗവണ്മെന്റിന്റെ ഗോൾഡ് മെഡൽ സുലേഖ പ്ലാൻ മോണിറ്ററിംഗിനും, ബ്രോൺസ് മെഡൽ സേവന സിവിൽ രജിസ്ട്രേഷനും ലഭിച്ചു.
അവലംബം ↑ പഞ്ചായത്ത് ഗൈഡ് 2012, തദ്ദേശ സ്വയം ഭരണ വകുപ്പ്, കേരള സർക്കാർ അധിക വായനയ്ക്ക്
മണ്ണൂർ (എറണാകുളം)
കേരളത്തിലെ എറണാകുളം ജില്ലയിൽ മൂവാറ്റുപുഴയ്ക്കടുത്തുള്ള ഒരു ഗ്രാമമാണ് മണ്ണൂർ .
ഈ ഗ്രാമത്തിലേയ്ക്ക് പെരുമ്പാവൂരിൽ നിന്ന് 10 കിലോമീറ്ററും മൂവാറ്റുപുഴയിൽ നിന്ന് 8 കിലോമീറ്ററും ദൂരമുണ്ട്.
മുനിബ മസാരി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Muniba_Mazari
ഒരു പാകിസ്താൻ ആക്ടിവിസ്റ്റും അവതാരകയും ആർട്ടിസ്റ്റും മോഡലും ഗായികയും പ്രചോദനാത്മകമായ പ്രാസംഗികയുമാണ് മുനിബ മസാരി ബലൂച് (ഉർദു: منیبہ مزاری; ജനനം 3 മാർച്ച് 1987, പാകിസ്ഥാന്റെ അയൺ ലേഡി എന്നും അറിയപ്പെടുന്നു ).
ബിബിസിയുടെ 2015 ലെ 100 പ്രചോദനാത്മക വനിതകളുടെ ചുരുക്കപ്പട്ടികയ്ക്ക് ശേഷം അവർ യുഎൻ വനിതാ പാക്കിസ്ഥാന്റെ ദേശീയ അംബാസഡറായി.
2016 ലെ ഫോർബ്സ് 30 അണ്ടർ 30 പട്ടികയിലും അവർ ഇടം നേടിയിരുന്നു.
21 -ആം വയസ്സിൽ ഒരു വാഹനാപകടത്തിൽ പരിക്കേറ്റതിനാൽ വീൽചെയർ ഉപയോഗിക്കുന്ന പാക്കിസ്ഥാനിലെ ആദ്യ മോഡലും അവതാരകയുമാണ് മുനിബ ബലോച്ച്.
ഹം ന്യൂസിന്റെ സോഷ്യൽ ഷോയായ മെയിൻ നഹി ഹം എന്ന പരിപാടിയിൽ അവർ ഒരു അവതാരകയായിരുന്നു.
മസാരി ഗോത്രത്തിൽ പെട്ട മുനിബ മസാരി ഒരു ബലൂച് പശ്ചാത്തലത്തിൽ നിന്നുള്ളതാണ്.
1987 മാർച്ച് 3 ന് തെക്കൻ പഞ്ചാബിലെ റഹീം യാർ ഖാനിലാണ് അവർ ജനിച്ചത്.
മുനിബ ആർമി പബ്ലിക് സ്കൂളിൽ പോകുകയും, പിന്നീട് അവരുടെ ജന്മനാടായ ബിഎഫ്എയിൽ കോളേജിൽ ചേരുകയും വിദ്യാഭ്യാസം നേടുകയും ചെയ്തു.
18 -ആം വയസ്സിൽ, പഠനം പൂർത്തിയാക്കുന്നതിന് മുമ്പ്, അവർ വിവാഹിതയായി.
2008 -ൽ അവർ ഒരു അപകടത്തിൽ പെട്ടതിനെ തുടർന്ന് അവർക്ക് പക്ഷാഘാതം ബാധിച്ചു.
അപകടവും വീണ്ടെടുക്കലും
2008 ഫെബ്രുവരി 27 ന് മുനിബയും ഭർത്താവും ക്വറ്റയിൽ നിന്ന് റഹീം യാർ ഖാനിലേക്ക് യാത്ര ചെയ്യുകയായിരുന്നു.
അവരുടെ കാർ ഒരു അപകടത്തിൽ പെട്ടു.
അതിൽ അവരുടെ കൈയിലെ എല്ലുകൾ ഒടിഞ്ഞിരുന്നു (റേഡിയസും അൾനയും).
വാരിയെല്ലുകൾ, തോൾപലക, കോളർബോൺ, നട്ടെല്ല് തുടങ്ങിയ ഭാഗങ്ങളിൽ വലിയ നിരവധി പരിക്കുകൾ അവർക്ക് സംഭവിച്ചു.
അവരുടെ ശ്വാസകോശത്തിലും  കരളിലും ആഴത്തിൽ മുറിവുകളുണ്ടായി.
മാത്രമല്ല, അവരുടെ താഴത്തെ ശരീരം മുഴുവൻ തളർന്നുപോയി.
ഇത്രയും ഗുരുതരമായ ഒരു കേസ് കൈകാര്യം ചെയ്യാൻ സജ്ജമല്ലാത്ത അടുത്തുള്ള ആശുപത്രിയിലേക്ക് അവരെ കൊണ്ടുപോയെങ്കിലും പിന്നീട് റഹിം യാർ ഖാനിലെ ഒരു ആശുപത്രിയിലേക്ക് മാറ്റി.
ഒടുവിൽ അവരെ കറാച്ചിയിലെ ആഘാ ഖാൻ ആശുപത്രിയിൽ പ്രവേശിപ്പിച്ചു.
ശസ്ത്രക്രിയയ്ക്ക് ശേഷം, അവർ രണ്ട് വർഷത്തോളം കിടക്കയിൽ കിടന്നു.
ഫിസിയോതെറാപ്പി ചെയ്യാൻ തുടങ്ങിയതിനാൽ ഇത് വീൽചെയർ ഉപയോഗിക്കാൻ മതിയായ സുഖം പ്രാപിക്കാൻ അവരെ സഹായിച്ചു.
മുറിവുകൾക്കുള്ള ചികിത്സയ്ക്ക് ശേഷം മുനിബ റാവൽപിണ്ടിയിലേക്ക് മാറി.
2011 ൽ, അപകടം നടന്ന് നാല് വർഷത്തിന് ശേഷം മുനിബ തന്റെ മകൻ നായലിനെ ദത്തെടുത്തു.
ഒരു കലാകാരൻ, ആക്ടിവിസ്റ്റ്, അവതാരക, മോഡൽ, ഗായിക, മോട്ടിവേഷണൽ സ്പീക്കർ എന്നീ നിലകളിൽ മുനിബ മസാരി ഒന്നിലധികം മേഖലകളിൽ പ്രശസ്തി നേടിയിട്ടുണ്ട്.
എന്നിരുന്നാലും, അവരുടെ തൊഴിലിന്റെ ഭൂരിഭാഗവും പെയിന്റിംഗിലും മോട്ടിവേഷണൽ സ്പീക്കിങിലൂടെയും നേടിയതാണ്.
പെയിന്റിംഗിനിടെ, അവർ പ്രതിമാസ വേതനത്തിനായി അരീബ് അസ്ഹറിന്റെ ഫേസ്ബുക്ക് പേജ് പ്രവർത്തിപ്പിക്കാൻ ജോലി കണ്ടെത്തി.
ധീര ബോലോ (സാവധാനം സംസാരിക്കുക) എന്ന സ്റ്റാർട്ടപ്പ് പ്രോജക്റ്റിനായി അവർ മകന്റെ സ്കൂളിൽ ജോലി ആരംഭിച്ചു.
അതിൽ വിവിധ സ്കൂളുകളിൽ ഉറുദു പഠിപ്പിക്കുന്നതും ഉൾപ്പെടുന്നു.
അക്കാലത്ത് പാകിസ്ഥാൻ ടെലിവിഷന്റെ (PTV) മാനേജിംഗ് ഡയറക്ടർ, മുഹമ്മദ് മാലിക്, അവരുടെ TED സംഭാഷണം കാരണം അവളെക്കുറിച്ച് പഠിക്കുകയും PTV- ൽ ജോലി ചെയ്യാൻ അവരോട് ആവശ്യപ്പെടുകയും ചെയ്തു.
2014 സെപ്റ്റംബറിൽ അവർ ക്ലൗൺ ടൗണിൽ ജോലി ചെയ്തു.
ഇത് കുട്ടികൾക്കും പ്രായമായവർക്കും ഒപ്പം പ്രവർത്തിക്കാൻ അവരെ സഹായിച്ചു.
ഇതിനുപുറമെ, പോണ്ട്സ് മിറക്കിൾ വുമൺ ആയി പോണ്ട്സ് മുനിബയെ തിരഞ്ഞെടുത്തു.
ഏഷ്യയിലെ ആദ്യത്തെ വീൽചെയർ ഉപയോഗിക്കുന്ന മോഡലായി അന്താരാഷ്ട്ര ഹെയർഡ്രെസിംഗ് സലൂണായ ടോണി ആൻഡ് ഗൈയും അവരെ തിരഞ്ഞെടുത്തു.
അവർക്കായുള്ള അവരുടെ ആദ്യ കാമ്പെയ്‌ൻ വിമൻ ഓഫ് സബ്‌സ്‌റ്റാൻസ് എന്നായിരുന്നു.
പാകിസ്ഥാനിൽ രാജ്യസ്നേഹത്തിന്റെയും ഐക്യത്തിന്റെയും വികാരം പ്രചരിപ്പിക്കുന്നതിനായി ദിൽ സേ പാകിസ്താന്റെ പ്രചാരണത്തിന്റെ ഭാഗമായിരുന്നു മുനിബ മസാരി.
ആ വർഷത്തെ സ്വാതന്ത്ര്യദിന പ്രചാരണത്തിന്റെ ഭാഗമായി 2017 ആഗസ്റ്റിൽ പ്രസിദ്ധീകരിച്ച ഒരു യൂട്യൂബ് വീഡിയോ ഉൾപ്പെടെ അവർക്കുവേണ്ടി അവർ ഒരു ഗായികയായി അഭിനയിച്ചിട്ടുണ്ട്.
2019 ജൂണിൽ, പാക്കിസ്ഥാനിലെ ആദ്യത്തെ ദേശീയ യുവജന സമിതിയുടെ ഭാഗമാകാൻ നിലവിലെ പാകിസ്താൻ പ്രധാനമന്ത്രി ഇമ്രാൻ ഖാൻ മുനിബയെ നിയമിച്ചു.
മുനിബ ആശുപത്രി കിടക്കയിൽ പെയിന്റിംഗ് ആരംഭിച്ചു.
അവരുടെ ക്യാൻവാസിലെ പെയിന്റിംഗ് മാധ്യമം  അക്രിലിക് ആണ്.
ലെറ്റ് യുവർ വാൾസ് വേയർ കളേഴ്സ് എന്ന മുദ്രാവാക്യത്തോടെ മുനിബാസ് കാൻവാസ് എന്ന പേരിൽ അവർ സ്വന്തമായി ഒരു ആർട്ട് ബ്രാൻഡ് സൃഷ്ടിച്ചു.
2016 ഏപ്രിൽ 19 മുതൽ 2016 ഏപ്രിൽ 24 വരെ ലാഹോറിൽ നടന്ന ആറ് ദിവസത്തെ പ്രദർശനം ഉൾപ്പെടെ എക്സിബിഷനുകളിൽ അവർ തന്റെ സൃഷ്ടികൾ അവതരിപ്പിച്ചിട്ടുണ്ട്.
കളക്റ്റേഴ്സ് ഗാലേറിയയിൽ നടന്ന ഈ പ്രദർശനത്തിൽ 27 അക്രിലിക് പെയിന്റിംഗുകൾ പ്രദർശിപ്പിച്ചു.
അവരുടെ ആദ്യ അന്താരാഷ്ട്ര പ്രദർശനം ആൻഡ് ഐ ചൂസ് ടു ലിവ് പാകിസ്ഥാൻ അസോസിയേഷൻ ദുബായിൽ നടന്നു.
ലാഹോറിലെ പാക്കിസ്ഥാൻ എംബസി, പോയറ്റിക് സ്ട്രോക്ക്സ്, ആൻഡ് ദ കളക്ടർസ് ഗാലേറിയ ആതിഥേയത്വം വഹിച്ച രണ്ട് ദിവസത്തെ പ്രദർശനം യുഎഇയിലെ പാക് അംബാസഡർ മൊഅസം അഹമ്മദ് ഖാൻ ഉദ്ഘാടനം ചെയ്തു.
ആമ്പല്ലൂർ (എറണാകുളം)
കേരളത്തിലെ കൊച്ചി നഗരത്തിന്റെ ഒരു പ്രാന്തപ്രദേശമാണ് ആമ്പല്ലൂർ .
മുളന്തുരുത്തി ബ്ലോക്ക് പഞ്ചായത്തിൽ , ആമ്പല്ലൂർ ഗ്രാമപഞ്ചായത്തിന്റെ ഭാഗമാണ് ഈ ഗ്രാമം.
ജില്ലാ ആസ്ഥാനമായ കാക്കനാടിന് 20 കിലോമീറ്റർ കിഴക്കായി സ്ഥിതിചെയ്യുന്ന ഇവിടേയ്ക്ക് മുളന്തുരുത്തിയിൽ നിന്ന് 3 കിലോമീറ്റർ ദൂരമുണ്ട്.
2001 ലെ ഇന്ത്യൻ കനേഷുമാരി പ്രകാരം, ആമ്പല്ലൂർ ഗ്രാമത്തിലെ ജനസംഖ്യ 5763 പുരുഷന്മാരും 5994 സ്ത്രീകളും ഉൾപ്പെടെ 11757 ആയിരുന്നു.
കൊച്ചി നഗരകേന്ദ്രത്തിൽ നിന്ന് ഏകദേശം 20 കിലോമീറ്റർ അകലെയാണ് ആമ്പല്ലൂർ ഗ്രാമം സ്ഥിതി ചെയ്യുന്നത്.
എറണാകുളം ജില്ലയുടെ തെക്കേയറ്റത്ത് രൂപപ്പെടുന്ന ആമ്പല്ലൂർ ഗ്രാമപഞ്ചായത്തിന്റെ ഭാഗമാണിത്.
എറണാകുളം-തലയോലപ്പറമ്പ് പ്രധാന പാതയിലാണ് ആമ്പല്ലൂർ ഗ്രാമത്തിന്റെ സ്ഥാനം.
തിരുവാണിയൂർ (10 കി.മീ.), പിറവം (11 കി.മീ.), ചോറ്റാനിക്കര (9 കി.മീ.), ഉദയംപേരൂർ (5 കി.മീ.) എന്നിവയാണ് ആമ്പല്ലൂരിന്റെ സമീപത്തുള്ള മറ്റു ഗ്രാമങ്ങൾ.
ആമ്പല്ലൂരിലെ പ്രധാന കവലയാണ് ആമ്പല്ലൂർ പള്ളിത്താഴം.
ഈ പ്രദേശത്തെ പ്രധാന ക്ഷേത്രങ്ങൾ ഭഗവതി ക്ഷേത്രങ്ങളായ ആമ്പല്ലൂർ കാവും കൂട്ടേ കാവും ആണ്.
ഗ്രാമത്തിനു സമീപത്തായി ഒരു പ്രധാന കൃഷ്ണ ക്ഷേത്രമായ ആമ്പല്ലൂർ തൃക്കോവിൽ സ്ഥിതിചെയ്യുന്നു.
1810-ൽ സ്ഥാപിതമായ സെൻ്റ് ഫ്രാൻസിസ് അസീസി സീറോ മലബാർ കത്തോലിക്കാ ദേവാലയം ഈ ജംഗ്ഷനിലാണ്.
ഇവിടുത്തെ ആദ്യത്തെ വിദ്യാലയമായ സെൻ്റ് ഫ്രാൻസിസ് യുപി സ്കൂൾ അതിന്റെ ശതാബ്ദി സമീപകാലത്ത് ആഘോഷിച്ചു.
പെരുമ്പിള്ളി , ആരക്കുന്നം, കാഞ്ഞിരമറ്റം, എടയ്ക്കാട്ടുവയൽ എന്നിവ ആമ്പല്ലൂരിനോട് ചേർന്നുള്ള ഏതാനും സ്ഥലങ്ങളാണ്.
കാഞ്ഞിരമറ്റം റെയിൽവേ സ്റ്റേഷൻ, മുളന്തുരുത്തി റെയിൽവേ സ്റ്റേഷൻ എന്നിവയാണ് ആമ്പല്ലൂർ ഗ്രാമത്തിന് സമീപത്തുള്ള റെയിൽവേ സ്റ്റേഷനുകൾ.
പുത്തൻകുരിശ് പുത്തൻകുരിശിലെ മലങ്കര സുറിയാനി ഓർത്തഡോക്സ് ആസ്ഥാനം
എറണാകുളം ജില്ലയിൽ കുന്നത്തുനാട് താലൂക്കിൽ വടവുകോട് ബ്ളോക്കിലെ വടവുകോട്-പുത്തൻകുരിശ് ഗ്രാമപഞ്ചായത്തിലെ ഒരു ഗ്രാമമാണ് പുത്തൻകുരിശ്.
കോലഞ്ചേരി പട്ടണത്തിന് അടുത്തായിട്ടാണ് ഇത് സ്ഥിതി ചെയ്യുന്നത്.
ഇംഗ്ലീഷ്: Puthencruz    Malankara Jacobite Syrian Christian Head Quarter s ആണ് പുത്തൻ കുരിശിലുള്ളത് പേരിനുപിന്നിൽ
സ്ഥലനാമം കുരിശിൽ നിന്നാണെന്നു പ്രഥമ നിഗമനങ്ങൾ ഒരുക്കാമെങ്കിലും സ്ഥലത്തിന്റെ പൂർവ്വനാമം പുത്തൻകാവ് എന്നായിരുന്നു.
പുതൻ, പുത്തൻ ബുദ്ധൻ എന്നിങ്ങനെ ബൗദ്ധസൂചനയാണ് ഈ പൂർവ്വപദം നൽകുന്നത്.
പുത്തൻ കാവ് എന്ന പേരിൽ ഒരു പുരാതനമായ ക്ഷേത്രം ഇന്നും അവിടെ ഉണ്ട്.
ബുദ്ധ ജൈന മതത്തിന്റെ അസ്തമയത്തിനു ശേഷം ക്രമേണ ഹിന്ദുക്കളുടേയും ക്രിസ്ത്യാനികളൂടേയും പേരിലായിത്തീർന്നു കാവ് നിന്നിരുന്ന സ്ഥലം.
ക്രൈസ്തവരുടെ പള്ളി പുത്തങ്കാവിൽ നിലവിൽ വന്ന ശേഷം പുതന് കാവ്, പുതങ്കാവിൽ കുരിശായും പിന്നീട് പുതൻ കുരിശ് ആയും മാറി.
കാവിൽ എന്ന ഘടകം പദത്രയത്തിൽ നിന്ന് നീങ്ങി.
ചിത്രശാല ലിറ്റിൽ ഫ്ലവർ കത്തോലിക്കാ പള്ളി.
പരാമർശങ്ങൾ Puthencruz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൗത്ത് വാഴക്കുളം ഇംഗ്ലീഷ് വിലാസം https://ml.wikipedia.org/wiki/South_Vazhakulam മാറംപിള്ളി കവലയിലുള്ള വാഴക്കുളം പഞ്ചായത്ത് കാര്യാലയം
എറണാകുളം ജില്ലയിലെ ഒരു പട്ടണമാണ് സൗത്ത് വാഴക്കുളം .
ഇത് വാഴക്കുളം എന്ന പേരിൽ തൽപ്രദേശങ്ങളിൽ അറിയപ്പെടുന്നു.
സൌത്ത് വാഴക്കുളം ആലുവ-പെരുമ്പാവൂർ റൂട്ടിൽ ആലുവയിൽ നിന്നും 8 കിലോമീറ്റർ ദൂരത്തിൽ സ്ഥിതി ചെയ്യുന്നു.
ഈ ടൌൺ വാഴക്കുളം ഗ്രാമപഞ്ചായത്തിന്റെ ഭാഗമാണ്.
പെരിയാറിന്റെ തീരഭൂമിയായ ഈ പ്രദേശം വളരെ ഫലഭൂയിഷ്ടമാണ്.
ഈ ഭാഗത്ത് തടി മില്ലുകളും ചെറുകിട പ്ലാസ്റ്റിക്ക്, പ്ലൈവുഡ്ഡ് തുടങ്ങിയ വ്യവസായങ്ങൾ കൂടുതലായുണ്ട്.
എടത്തല വ്യവസായ മേഖല സ്ഥിതി ചെയ്യുന്നത് വാഴക്കുളത്താണ്.
എല്ലാ സമുദായത്തിലും പെട്ടവർ ഇവിടെ കഴിയുന്നു.
ഇവിടത്തെ ബ്ലോക്ക്‌ പഞ്ചായത്ത്‌ ഓഫീസ് വഴക്കുളം തടിയിട്ടപറമ്പ് കവലയിൽ നിന്നും നാനൂറു മീറ്റർ ദൂരത്തിൽ സ്ഥിതി ചെയ്യുന്നു.
വാഴക്കുളം സഹകരണ ബാങ്ക്, കാത്തലിക് സിറിയൻ ബാങ്ക് എന്നീ ബാങ്കുകൾ ഇവിടെ ഉണ്ട്.
ആലുവായിൽ നിന്നും പെരുമ്പാവൂരിലേക്ക് രണ്ടു വഴികൾ ഉണ്ട്.
സ്വകാര്യ ബസ് റൂട്ടും KSRTC ബസ് റൂട്ടും.
ഇതിൽ സ്വകാര്യ ബസ് റൂട്ട് തെക്കേ വാഴക്കുളം തടിയിട്ട പറമ്പ് കവല വഴി കടന്നു പോകുന്നു (ഈ വഴിയാണ് ആലുവ - മൂന്നാർ റോഡ്‌ എന്നറിയപ്പെടുന്നത്).
KSRTC ബസ് റൂട്ട് വടക്കേ വാഴക്കുളം വഴിയും പോകുന്നു.
10°05′N 76°25′E ﻿ / ﻿ 10.09°N 76.42°E ﻿ / 10.09; 76.42
കേപ് മെൽവിൽ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Cape_Melville_National_Park
ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് കേപ്പ്മെൽ വിൽ ദേശീയോദ്യാനം .
ബ്രിസ്ബേനിൽ നിന്നും 1,711 കിലോമീറ്റർ വടക്കു-പടിഞ്ഞാറായാണുള്ളത്.
കേപ്പ് മെൽവില്ലിലുള്ള ശിലകൊണ്ടുള്ള മുനമ്പ്, മെൽവിൻ പർവ്വതനിരകളിലെ ഗ്രാനൈറ്റ് കല്ലുകൾ, ബത്തേർസ്റ്റ് ബേയിലെ ബീച്ചുകൾ എന്നിവയാണ് ഈ ദേശീയോദ്യാനത്തിലെ പ്രധാന ആകർഷണങ്ങൾ.
മൂന്ന് പുതിയ സ്പീഷീസുകളെ കണ്ടുപിടിക്കുന്നതിനു കാരണമായ 2013 ലെ നാഷണൽ ജ്യോഗ്രഫിക്കിന്റെ ശാസ്ത്രപര്യവേക്ഷണം നടന്ന സ്ഥലമാണ് ഈ ദേശീയോദ്യാനം.
കേപ്പ് മെൽ വിൽ ലീഫ്-ടെയിൽഡ് ജെക്കോ, കേപ്പ് മെൽവിൽ ഷേഡ് സ്ക്കിങ്ക്, ബ്ലോറ്റ്ചെഡ് ബോൾഡെർ ഫ്രോഗ് എന്നിവയാണിവ.
പുത്തൻവേലിക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Puthenvelikkara_Gramapanchayat പുത്തൻവേലിക്കര ഗ്രാമപഞ്ചായത്ത് പുത്തൻവേലിക്കര ഗ്രാമപഞ്ചായത്ത് 10°06′17″N 76°08′38″E ﻿ / ﻿ 10.1048°N 76.1440°E ﻿ / 10.1048; 76.1440 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല എറണാകുളം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പറവൂർ ലോകസഭാ മണ്ഡലം ചാലക്കുടി ഭരണസ്ഥാപനങ്ങൾ പ്രസിഡന്റ് പി.വി. ലാജു വൈസ് പ്രസിഡന്റ് സെക്രട്ടറി വിസ്തീർണ്ണം 19.87 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 29082 ജനസാന്ദ്രത 1522/ ച.
എറണാകുളം ജില്ലയിലെ പാറക്കടവ് ബ്ലോക്കിലെ ഒരു ഗ്രാമപഞ്ചായത്താണ് പുത്തൻവേലിക്കര .
വളർന്നു വരുന്ന ഒരു വിനോദസഞ്ചാരകേന്ദ്രം കൂടിയാണ് ഇപ്പോൾ ഈ കൊച്ചു ഗ്രാമം.